เดอะวอยซ์
กลายเป็นสาวทรงพลังไปซะแระ สำหรับพี่นุช หรือ &#8220;อรนุช อภิศักดิ์ศิริกุล&#8221; ประธานเจ้าหน้าที่บริหารกลุ่มธนาคารทิสโก้
23 ม.ค. 2556

กลายเป็นสาวทรงพลังไปซะแระ สำหรับพี่นุช หรือ “อรนุช อภิศักดิ์ศิริกุล” ประธานเจ้าหน้าที่บริหารกลุ่มธนาคารทิสโก้ 
ก็ใครจะไปคาดคิดว่าผู้หญิงเก่งตัวเลข เก่งบัญชีมาดเคร่งขรึม จะทำอะไรเซอร์ไพรส์เพื่อนนักข่าวถึงขั้นต้องร้อง ว้าววว... อะไรกันคะเนี่ย
ก็ในงานขอบคุณสื่อซึ่งจัดเป็นครั้งแรกของแบงก์ทิสโก้ พี่นุช จัดเต็ม คว้าไมค์ครวญเพลงให้พี่น้องสื่อฟังแบบนันสต็อป เป๊ะ ที่สำคัญไม่ต้องดูเนื้อ เรียกเสียงกรี๊ดสนั่นเขาใหญ่
อะแฮ่ม แต่ละเพลงที่พี่นุชร้อง ไม่ธรรมดา อื้อฮือ ไม่ธรรมดา เริ่มตั้งแต่ “คันทรีโรด ของจอห์น เดนเวอร์” 
“กรุณาฟังให้จบแช่ม แช่มรัมย์” 
“ยิ่งรู้จักยิ่งรักเธอดา เอ็นโดรฟิน” ก่อนจบที่เพลงประกอบละครแรงเงา ของ มินท์ มิณฑิตา 
พี่นุช ร้อง 4 เพลงรวด จนพีอาร์ต้องมากระซิบบอกว่าเอิ่ม... พี่คะ ที่เตรียมไว้ เพลงประกอบละครกี่เพ้าอีกเพลง พอก็ได้นะคะพี่
กระซิบถามได้ความว่า พี่นุช เพิ่งหัดร้องเพลง 1 สัปดาห์ก่อนเจอสื่อ และนี่คือโจทย์ที่ได้รับจากพีอาร์ คือ ผู้บริหารต้องร้องเพลงให้สื่อฟัง
งานนี้ พี่นุช เลยจัดหนัก จัดเต็ม จนได้ฉายาใหม่ “นุช เดอะวอยซ์” ไปครอง
งานนี้ขาดแค่กรรมการจะเลือกพี่นุชไปเข้าทีม ถ้ามีก็เดอะวอยซ์เป๊ะเลยค่ะพี่ขา...